Janubiy Koreya — O‘zbekiston o‘yini Seuldagi World Cup Stadium’ga ko‘chirildi

O‘zbekiston milliy terma jamoasining 15-noyabr kuni bo‘lib o‘tadigan Janubiy Koreyaga qarshi o‘yini avval belgilab qo‘yilganidek Seongvipo shahrida emas, balki poytaxt Seulda bo‘lib o‘tadi. Bu haqda “Stadion” ma’lumot berdi.

JCh—2002 uchun qurilgan Seuldagi World Cup Stadium JCh—2018 saralashi doirasidagi bellashuvga mezbonlik qiladi. U o‘z bag‘riga 66 704 nafar futbol muxlisini sig‘dira oladi.
Janubiy Koreya — O‘zbekiston uchrashuvi 15-noyabr kuni Toshkent vaqti bilan 16:00 da start oladi. “A” guruhining ortda qolgan 4 ta turidan keyin O‘zbekiston guruhda 2-o‘rinni egallab turgan bo‘lsa, 2 ochko kamroq to‘plagan koreyalik futbolchilar 3-pog‘onadan joy olgan.